DJ Fresh nuwe aanbieder van middagprogram | Maroela Media
Die bekende radiopersoonlikheid DJ Fresh sluit van 1 Augustus af by die radiostasie 94.7 aan.
DJ Fresh, oftewel Thato Sikwane, sal die nuwe aanbieder van die middagprogram wees.
Sikwane is vroeër die maand met onmiddellike inwerkingtreding deur die SAUK afgedank. Die openbare uitsaaier het gesê sy afdanking volg ná onsuksesvolle pogings tussen die partye om die saak te beredder nadat Sikwane, aanbieder van die ontbytprogram op Metro FM, in Junie voorlopig nie uitgesaai het nie.
Volgens die SAUK het die UKKSA die openbare uitsaaier skuldig bevind en gestraf ná die klag en het DJ Fresh se optrede dus die SAUK in oneer gebring.
Nada Wotshela, uitvoerende hoof van radio by die SAUK, het gesê die openbare uitsaaier is steeds daartoe verbind om goeie bestuur en interne beheer te verseker, ongeag die posisie van ŉ werknemer of vryskutwerker. “Die SAUK sal mettertyd bekendmaak wie Metro FM se ontbytprogram sal oorneem en ons is dankbaar vir die span wat in dié tydperk die fort gehou het.”
Amazing. Dis soos die ministers. As jy droogmaak, word jy net by ander plek ingedruk en gaan jy aan asof niks verkeerd is nie.
Ek stem, hy is regtig goed. Calls a spade a spade.
Lekker man, lekker! Afrika bly maar ‘n floppie..
Nou luister en nog minder na 947
Genade, nou gaan ek nog minder luister na 947. Die volle 10% wat ek wel doen, word miskien 8%.
Moeg vir SA
‘n paar jaar terug was 94.7 my gekose stasie, toe word dit te donker met lelike byterige aanmerkings en toe gooi ek hom van my lysie af, nou is dit nog net Bosveld waarna ek so af en toe kan luister, dankie tog vir cd spelers in my kar, dan kan ek luister na wat ek WIL hoor